Apstiprināti ar Cēsu novada pašvaldības iestādes “Cēsu muzejs”

2024. gada 11. septembra Rīkojumu Nr. 1-1.6/2024/28

**Noteikumi par skolēnu grupu apmeklējumiem Cēsu muzejā**

1. Šie noteikumi nosaka kārtību, kāda jāievēro skolēnu grupām un pavadošām personām (turpmāk- Pavadošā personas) apmeklējot Cēsu muzeju (turpmāk – Muzeju).
2. Pavadošā persona uzņemas atbildību par viņu pārstāvētās izglītības iestādes skolēnu uzvedību un drošību Muzeja telpās un teritorijā.
3. Pirms Muzeja apmeklējuma Pavadošā persona iepazīstina skolēnus ar šiem noteikumiem.
4. Pirms Muzeja apmeklējuma Pavadošā persona informē Muzeju par skolēna veselības traucējumiem vai specifiskām īpatnībām, ja to dēļ apmeklējuma laikā nepieciešama īpaša uzmanība.
5. Pavadošai personai ir pienākums uzraudzīt grupu visu apmeklējuma laiku.
6. Grupā jānodrošina vienas pieaugušas personas pavadība katriem 10 skolēniem sākumskolas un pamatskolas vecuma grupā un katriem 15 skolēniem vidusskolas vecuma grupā.
7. Muzejā aizliegts:
   1. atrasties norobežotajās daļās, kā arī vietās, kur novietotas speciālas aizlieguma zīmes;
   2. kāpt uz Viduslaiku pils mūriem, tos bojāt, veikt uzrakstus;
   3. aizskart ar rokām eksponātus, telpu dekoratīvo apdari un audumus, ja nav īpašas norādes, ka tas atļauts;
   4. skaļi uzvesties, aizskart vai citādi traucēt citus apmeklētājus vai darbiniekus;
   5. skriet, grūstīties, slidināties, sēdēt uz kāpnēm;
   6. bez iemesla aiztikt ugunsdzēsības vai drošības trauksmes ierīces;
   7. pārvietot interjera priekšmetus un Muzeja pārvaldībā esošo īpašumu;
   8. patvarīgi atvērt logus, durvis un slēģus;
   9. lietot pārtikas produktus un dzērienus Jaunās pils, Izstāžu nama, ekspozīcijas “Sirdsapziņas ugunskurs” un Viduslaiku pils torņu telpās;
   10. izmest atkritumus tam nepiemērotās vietās;
   11. ienest šaujamieročus, sprāgstošas un viegli uzliesmojošas vielas, kā arī asus priekšmetus;
   12. ienākt un atrasties Muzejā alkohola reibumā, kā arī narkotisko, psihotropo, toksisko vai citu apreibinošo vielu ietekmē;
   13. smēķēt vai lietot citus tabakas vai tabakas aizstājēj produktus un ierīces;
   14. dedzināt ugunskurus vai patvaļīgi organizēt pikniku Pils dārza teritorijā, ja tas nav saskaņots ar Muzeja darbiniekiem;
   15. izmantot bezpilota kameras (piemēram, dronus un airdogus), ja tas nav saskaņots ar Muzeja darbiniekiem.
8. Viduslaiku aktivitāšu laukums, viduslaiku pils Dienvidu torņa, viduslaiku virtuves dārza, amatnieku darbnīcu un Seno rotu kalves apskate nav iekļautas skolēnu ekskursijā, un tās nevar tikt pievienotas izglītojošajā programmā kā izvēle ierašanās brīdī.
9. Apmeklējuma laikā Muzeja darbiniekiem un sadarbības partneriem (gidiem un programmu vadītājiem) ir tiesības:
   1. aizrādīt skolēnam, pedagogam vai pavadošai personai, ja skolēna uzvedība apdraud viņa un citu apmeklētāju drošību, Muzeja eksponātus, Muzeja pārvaldībā esošos īpašumus, aizskar darbinieku, sadarbības partneru un/vai citu apmeklētāju cieņu vai, ja netiek ievēroti “Cēsu muzeja apmeklējuma noteikumus”;
   2. ja persona uz aizrādījumiem nereaģē, Muzeja darbiniekiem un sadarbības partneriem ir tiesības apmeklējumu pārtraukt jebkurā brīdī, paturot iemaksāto apmeklējumu maksu.
10. Ja apmeklējuma laikā nodarīts kaitējums eksponātiem vai citam Muzeja pārvaldībā esošam īpašumam, situācija tiek fiksēta, tiek izsaukti tiesībsargājošo iestāžu darbinieki un sastādīts akts par notikušo.
11. Pavadošā persona vai viņas pārstāvētā izglītības iestāde var tikt saukta pie atbildības par zaudējumiem, ko kāds no grupas radījis Muzejam.
12. Ja Muzeja apmeklējuma laikā pēkšņi pasliktinās skolēna veselības stāvoklis vai gūta trauma, Pavadošā persona uzņemas palīdzības organizēšanu.
13. Par izglītojamā vai citas personas pazušanu jāinformē Muzeja darbinieki.

Apliecinu, ka iepazinos ar šiem noteikumiem un apņemos tos ievērot.

Skola, klase \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apmeklējuma datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_

Pavadošās personas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_

Pavadošās personas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_

Pavadošās personas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_

Pavadošās personas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_